CELEX: 32022D0310
Language: fi
Date: 2022-02-17 00:00:00
Title: Euroopan keskuspankin päätös (EU) 2022/310, annettu 17 päivänä helmikuuta 2022, varantovelvoitteen ylittävistä talletuksista ja tietyistä muista talletuksista maksettavista koroista annetun Euroopan keskuspankin päätöksen (EU) 2019/1743 muuttamisesta (EKP/2022/5)

25.2.2022   
               
               
                  FI
               
               
                  Euroopan unionin virallinen lehti
               
               
                  L 46/140
               
            
         EUROOPAN KESKUSPANKIN PÄÄTÖS (EU) 2022/310,
         annettu 17 päivänä helmikuuta 2022,
         varantovelvoitteen ylittävistä talletuksista ja tietyistä muista talletuksista maksettavista koroista annetun Euroopan keskuspankin päätöksen (EU) 2019/1743 muuttamisesta (EKP/2022/5)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan ja 17–19 artiklan,
         sekä katsoo seuraavaa:
         
                     (1)
                  
                  
                     Tietyistä unionin julkisyhteisöjen Euroopan keskuspankissa (EKP) olevista talletuksista (lukuun ottamatta talletuksia, jotka on vapautettu negatiivisista koroista) Euroopan keskuspankin päätöksen (EU) 2019/1743 (EKP/2019/31) (1) mukaisesti maksettavat korot olisi yhtenäistettävä suhteessa korkoihin, joita maksetaan Euroopan keskuspankin suuntaviivojen (EU) 2019/671 (EKP/2019/7) (2) mukaisesti valtion talletuksille, jotta varmistettaisiin keskenään vastaavista talletuksista maksettavien korkojen johdonmukaisuus eurojärjestelmässä. Jotta mahdollistettaisiin EKP:n ja unionin julkisyhteisöjen välisten, asiaa koskevien sopimusjärjestelyjen muuttaminen vastaavasti, tätä päätöstä tulisi soveltaa 4 päivästä huhtikuuta 2022.
                  
               
                     (2)
                  
                  
                     Päätös (EU) 2019/1743 (EKP/2019/31) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Korvataan päätöksen (EU) 2019/1743 (EKP/2019/31) 2 artikla seuraavasti:
            
               
                  ”2 artikla
                  EKP:ssä olevista tietyistä talletuksista maksettavat korot
                  
                     1.   EKP:ssä päätöksen EKP/2003/14 (3)*, päätöksen EKP/2010/31 (4)*, päätöksen EKP/2010/17 (5)* ja neuvoston asetuksen (EU) 2020/672 (6)* mukaisesti pidetyille tileille maksetaan korkoa seuraavasti:
                     
                                 a)
                              
                              
                                 jos talletusmahdollisuuden korko asianomaisena kalenteripäivänä on nolla tai enemmän (positiivinen), talletukselle maksetaan nollakorkoa tai euromääräisten markkinoiden lyhyttä korkoa (€STR) sen mukaan, kumpi niistä on matalampi;
                              
                           
                                 b)
                              
                              
                                 jos talletusmahdollisuuden korko asianomaisena kalenteripäivänä on alle nolla (negatiivinen), talletukselle maksetaan talletusmahdollisuuden korkoa tai euromääräisten markkinoiden lyhyttä korkoa (€STR) sen mukaan, kumpi niistä on matalampi.
                              
                           Jos talletuksia on kuitenkin tarpeen pitää kyseisillä tileillä ennen päivää, jona asianomaiseen talletusmahdollisuuteen sovellettavien oikeudellisten sääntöjen tai sopimussääntöjen mukainen maksu on suoritettava, tällaisille talletuksille maksetaan kyseisenä aikana nollakorkoa tai euromääräisten markkinoiden lyhyttä korkoa (€STR) sen mukaan, kumpi niistä on korkeampi.
                  
                  
                     2.   Neuvoston päätöksen (EU, Euratom) 2020/2053 mukaisten lainanottotoimien ja Euroopan parlamentin ja neuvoston asetuksen (EU) 2021/241 15 artiklan mukaisesti myönnettyihin lainoihin liittyvien lainanantotoimien hallinnoimiseksi tarvittavista järjestelyistä 14 päivänä huhtikuuta 2021 annetun komission täytäntöönpanopäätöksen (7)* 13 artiklan 2 kohdan mukaisesti EKP:ssa pidettävälle erilliselle tilille, jolle talletetaan kyseisessä artiklassa tarkoitettuja toiminnan vakautta turvaavia käteisvaroja, maksetaan nollakorkoa tai euromääräisten markkinoiden lyhyttä korkoa (€STR) sen mukaan, kumpi niistä on korkeampi, paitsi jos kyseisellä erillisellä tilillä pidettyjen talletusten määrä on suurempi kuin 20 miljardia euroa, jolloin mainitun summan ylittävälle määrälle maksetaan korkoa seuraavasti:
                     
                                 a)
                              
                              
                                 jos talletusmahdollisuuden korko asianomaisena kalenteripäivänä on nolla tai enemmän (positiivinen), talletukselle maksetaan nollakorkoa tai euromääräisten markkinoiden lyhyttä korkoa (€STR) sen mukaan, kumpi niistä on matalampi;
                              
                           
                                 b)
                              
                              
                                 jos talletusmahdollisuuden korko asianomaisena kalenteripäivänä on alle nolla (negatiivinen), talletukselle maksetaan talletusmahdollisuuden korkoa tai euromääräisten markkinoiden lyhyttä korkoa (€STR) sen mukaan, kumpi niistä on matalampi.
                              
                           
               
            
         
         
            2 artikla
            Voimaantulo
            
               1.   Tämä päätös tulee voimaan viidentenä päivänä sen jälkeen, kun se on julkaistu Euroopan unionin virallisessa lehdessä.
            
            
               2.   Sitä sovelletaan 4 päivästä huhtikuuta 2022.
            
         
         
            Tehty Frankfurt am Mainissa 17 päivänä helmikuuta 2022.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös (EU) 2019/1743, annettu 15 päivänä lokakuuta 2019, varantovelvoitteen ylittävistä talletuksista ja tietyistä muista talletuksista maksettavista koroista (EKP/2019/31) (EUVL L 267, 21.10.2019, s. 12).
         
            (2)  Euroopan keskuspankin suuntaviivat (EU) 2019/671, annettu 9 päivänä huhtikuuta 2019, kansallisten keskuspankkien suorittamista varojen ja vastuiden kotimaisista hallintatoimista (EKP/2019/7) (EUVL L 113, 29.4.2019, s. 11).